text: লেনার্ট গ্রিল (, ; জন্ম: ২৫ জানুয়ারি ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব বায়ার লেভারকুজেন এবং জার্মানি অনূর্ধ্ব-২১ দলের হয়ে একজন গোলরক্ষক হিসেবে খেলেন।
  
  জার্মান ফুটবল ক্লাব নাবোলেওবাখের যুব পর্যায়ের হয়ে খেলার মাধ্যমে গ্রিল ফুটবল জগতে প্রবেশ করেছেন এবং পরবর্তীকালে মাইনৎস ০৫ এবং কাইজারস্লাউটার্নের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, জার্মান ক্লাব কাইজারস্লাউটার্ন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি প্রায় ৩ মৌসুম অতিবাহিত করেছেন; কাইজারস্লাউটার্ন ২-এর হয়ে তিনি ১৫ ম্যাচে অংশগ্রহণ করেছেন। অতঃপর ২০১৮–১৯ মৌসুমে তিনি কাইজারস্লাউটার্নে যোগদান করেছেন। ২০২০–২১ মৌসুমে, তিনি ২ মিলিয়ন ইউরোর বিনিময়ে কাইজারস্লাউটার্ন হতে জার্মান ক্লাব বায়ার লেভারকুজেনে যোগদান করেছেন।
  
  ২০১৪ সালে, গ্রিল জার্মানি অনূর্ধ্ব-১৬ দলের হয়ে জার্মানির বয়সভিত্তিক পর্যায়ে অভিষেক করেছিলেন।
  
  দলগতভাবে, গ্রিল এপর্যন্ত ১টি শিরোপা জয়লাভ করেছেন, যা তিনি কাইজারস্লাউটার্ন ২-এর হয়ে জয়লাভ করেছেন।
  
  প্রারম্ভিক জীবন
  লেনার্ট গ্রিল ১৯৯৯ সালের ২৫শে জানুয়ারি তারিখে জার্মানির ইডার-ওবারস্টাইনে জন্মগ্রহণ করেছেন এবং সেখানেই তার শৈশব অতিবাহিত করেছেন।
  
  আন্তর্জাতিক ফুটবল
  গ্রিল জার্মানি অনূর্ধ্ব-১৬, জার্মানি অনূর্ধ্ব-১৭, জার্মানি অনূর্ধ্ব-১৮, জার্মানি অনূর্ধ্ব-১৯ এবং জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০১৪ সালের ২রা অক্টোবর তারিখে তিনি অস্ট্রিয়া অনূর্ধ্ব-১৬ দলের বিরুদ্ধে ম্যাচে জার্মানি অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। জার্মানি অনূর্ধ্ব-১৭ দলের হয়ে তিনি ২০১৬ উয়েফা ইউরোপীয় অনূর্ধ্ব-১৭ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় সেমি-ফাইনাল পর্যন্ত অংশগ্রহণ করতে সক্ষম হয়েছিল; উক্ত প্রতিযোগিতায় তিনি ১ ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
  
  তথ্যসূত্র
  
  বহিঃসংযোগ
   
   
   
   
   
   
   
  
  বিষয়শ্রেণী:১৯৯৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:জার্মান ফুটবলার
  বিষয়শ্রেণী:ফুটবল গোলরক্ষক
  বিষয়শ্রেণী:রেগিওনালিগা খেলোয়াড়
  বিষয়শ্রেণী:৩. লিগা খেলোয়াড়
  বিষয়শ্রেণী:বুন্দেসলিগার খেলোয়াড়
  বিষয়শ্রেণী:১. ফুটবল ক্লাব কাইজারস্লাউটার্ন ২-এর খেলোয়াড়
  বিষয়শ্রেণী:১. ফুটবল ক্লাব কাইজারস্লাউটার্নের খেলোয়াড়
  বিষয়শ্রেণী:বায়ার ০৪ লেভারকুজেনের খেলোয়াড়
  বিষয়শ্রেণী:জার্মানির আন্তর্জাতিক যুব ফুটবলার
  বিষয়শ্রেণী:জার্মানি অনূর্ধ্ব-২১ আন্তর্জাতিক ফুটবলার
title: লেনার্ট গ্রিল